தேவகாந்தன்

**தேவகாந்தன்** (பிறப்பு: 1947) ஒரு குறிப்பிடத்தக்க கனேடிய-ஈழத்து எழுத்தாளர். இவர் ‘கனவுச் சிறை’ என்ற மகா நாவலின் மூலமாக தமிழ்ப் பரப்பில் கவனிப்பைப் பெற்றவர். சிறுகதை, குறுநாவல், நாவல், கட்டுரை ஆகிய துறைகளில் தொடர்ந்து ஈடுபட்டு வருகிறார்.

## வாழ்க்கைச் சுருக்கம்
யாழ்ப்பாணம், சாவகச்சேரியில் பிறந்த இவர் டிறிபேக் கல்லூரியில் உயர்கல்வியை முடித்தவர். 1984 முதல் 2003 வரை தமிழ்நாட்டில் வாழ்ந்தார். தற்போது புலம்பெயர்ந்து கனடா, தொராண்டோவில் வதிகிறார்.

## பத்திரிகைப் பணி
1968-1974 வரை ஈழநாடு நாளிதழில் பணி புரிந்தவர். தமிழ்நாட்டிலிருந்து வெளிவந்த *இலக்கு* சிற்றிதழின் ஆசிரியராகப் பணியாற்றினார். தற்போது கனடாவில் இருந்து வெளியாகும் *கூர்* இலக்கிய இதழின் ஆசிரியராக உள்ளார்.

## எழுத்துத்துறை
கண்டியிலிருந்து வெளியாகிய ‘செய்தி’ வாரப்பத்திரிகையில் “குருடர்கள்” என்ற முதற்சிறுகதை 1968 இல் பிரசுரமானது. கணையாழி, தாமரை, தினமணி, கல்கி, சூர்யோதயா, அரும்பு, நிலாவரை, தாய், செய்தி, [ ஈழநாடு](https://ta.wikipedia.org/wiki/%E0%AE%88%E0%AE%B4%E0%AE%A8%E0%AE%BE%E0%AE%9F%E0%AF%81_(%E0%AE%AA%E0%AE%A4%E0%AF%8D%E0%AE%A4%E0%AE%BF%E0%AE%B0%E0%AE%BF%E0%AE%95%E0%AF%88)) தினபதி, சிந்தாமணி, தினகரன், [மல்லிகை](https://ta.wikipedia.org/wiki/%E0%AE%AE%E0%AE%B2%E0%AF%8D%E0%AE%B2%E0%AE%BF%E0%AE%95%E0%AF%88_(%E0%AE%87%E0%AE%A4%E0%AE%B4%E0%AF%8D)) ஞானம், தாய்வீடு, காலம், இலக்கு, கூர், [பதிவுகள்](https://ta.wikipedia.org/wiki/%E0%AE%AA%E0%AE%A4%E0%AE%BF%E0%AE%B5%E0%AF%81%E0%AE%95%E0%AE%B3%E0%AF%8D_(%E0%AE%87%E0%AE%A3%E0%AF%88%E0%AE%AF_%E0%AE%87%E0%AE%A4%E0%AE%B4%E0%AF%8D)) முதலான ஊடகங்களில் இவரது படைப்புக்கள் வெளிவந்துள்ளன.

## வெளிவந்த நூல்கள்

### புதினங்கள்
* *உயிர்ப்பயணம்*, 1985
* *விதி* 1993
* *நிலாச்சமுத்திரம்*
* *யுத்தத்தின் முதலாம் அதிகாரம்*, 2004, பூபாலசிங்கம் பதிப்பகம்
* *திருப்படையாட்சி* 1998
* *வினாக்காலம்* 1998
* *அக்னிதிரவம்* 2000
* *உதிர்வின் ஓசை* 2001
* *ஒரு புதிய காலம்* 2001
* *கனவுச்சிறை*  (முழுத்தொகுப்பு), 2014, காலச்சுவடு பதிப்பகம்
* *கலிங்கு*, 2017, வடலி பதிப்பகம்
* *கதாகாலம்* 2005
* *கந்தில்பாவை*, 2016, காலச்சுவடு
* *நதிமேல் தனித்தலையும் சிறுபுள்*, 2019, நற்றிணை பதிப்பகம்
* *லங்காபுரம்* 2007
**கலாபன் கதை* 2019, காலச்சுவடு
**மேகலை கதா* 2020, பூபாலசிங்கம் பதிப்பகம்

### சிறுகதைகள்
* *நெருப்பு* 1995,  பாரிநிலையம்
* *இன்னொரு பக்கம்*
* *காலக்கனா*
* *ஆதித்தாய்* 2017, ஜீவநதி வெளியீடு

### குறும் புதினங்கள்
* *எழுதாத சரித்திரங்கள்*
* *திசைகள்*  1997, மித்ர வெளியீடு

### கட்டுரைகள்
* *நுண்பொருள் : அறம் பொருள் காமம்*  2019, அகம் வெளியீடு
* நவீ*ன இலக்கியம் : ஈழம் புகலிடம் தமிழகம்*  2019, பூபாலசிங்கம் பதிப்பகம்

### உரைவீச்சு
* *ஒரு விடுதலைப் போராளி*

## திரைத்துறையில் பங்களிப்பு
* ‘கன்னத்தில் முத்தமிட்டால்’ திரைப்படத்தின் திரைக்கதை வசனத்தில் இலங்கைத் தமிழ் சார்ந்த உரையாடலில் பங்களித்தார்.
* In the Name of Buddha என்ற சினிமாவிலும் பங்களித்தார்.

## தொலைக்காட்சியில் பங்களிப்பு
* ஆம்னி தொலைக்காட்சியின் ஆரம் தமிழ் ஒளிபரப்பில் செய்தியாளனாக பணியாற்றினார்.

## பரிசுகள் விருதுகள்
* *நெருப்பு* சிறுகதைத்தொகுப்புக்காக திருப்பூர் தமிழ்ச் சங்கம் விருது 1996
* *நெருப்பு* சிறுகதைத்தொகுப்புக்காக லில்லி தேவசிகாமணி விருது 1996
* தமிழ்நாடு தமிழ் வளர்ச்சித்துறை நாவல் பரிசு 1998
* *கனவுச் சிறை* நாவலுக்காக Tamil Literary Garden Award - 2014 
*தமிழர் தகவல் விருது 2013

## வெளியிணைப்புகள்
* தேவகாந்தனின் நூல்கள் சில  நூலகத்தில்
* பதிவுகளில் தேவகாந்தன் பக்கம் 
* ஞானம் சஞ்சிகை நேர்காணல்
*வலைப்பதிவு

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:கனேடியத் தமிழ் எழுத்தாளர்கள்
பகுப்பு:1947 பிறப்புகள்
பகுப்பு:வாழும் மக்கள்
பகுப்பு:இலங்கைப் பத்திரிகையாளர்
பகுப்பு:கனடிய இலங்கைத் தமிழ் வம்சாவளி மக்கள்